CELEX: E2013P0016
Language: da
Date: 2013-07-09 00:00:00
Title: Sag anlagt den 9. juli 2013 af EFTA-Tilsynsmyndigheden mod Island (Sag E-16/13)

10.10.2013   
            
            
               DA
            
            
               Den Europæiske Unions Tidende
            
            
               C 294/7
            
         Sag anlagt den 9. juli 2013 af EFTA-Tilsynsmyndigheden mod Island
   (Sag E-16/13)
   2013/C 294/07
   EFTA-Tilsynsmyndigheden, rue Belliard 35, 1040 Bruxelles, Belgium, ved Markus Schneider and Catherine Howdle som befuldmægtigede har den 9. juli 2013 anlagt sag mod Island ved EFTA-Domstolen.
   EFTA-Tilsynsmyndigheden har nedlagt følgende påstande:
   
               1)
            
            
               Det fastslås, at Island har tilsidesat sine forpligtelser i henhold til den retsakt, der er omhandlet i punkt 7b i bilag XIX til aftalen om Det Europæiske Økonomiske Samarbejdsområde (Europa-Parlamentets og Rådets direktiv 2008/122/EF af 14. januar 2009 om beskyttelse af forbrugerne i forbindelse med visse aspekter ved timeshareaftaler, aftaler om længerevarende ferieprodukter, videresalgs- og bytteaftaler), som tilpasset til aftalen ved protokol 1 hertil, og i henhold til artikel 7 i EØS-aftalen, idet det ikke i) inden for den fastsatte frist har vedtaget de foranstaltninger, som er nødvendige for at gennemføre nævnte retsakt, eller ii) ikke har underrettet Tilsynsmyndigheden herom.
            
         
               2)
            
            
               Island tilpligtes at betale sagens omkostninger.
            
         Retlige og faktiske omstændigheder samt søgsmålsgrunde:
   
               —
            
            
               EFTA-Tilsynsmyndighedens søgsmål vedrører den omstændighed, at Island ikke inden 11. september 2012 har efterkommet den begrundede udtalelse, som EFTA-Tilsynsmyndigheden afgav den 11. juli 2012 om denne stats manglende gennemførelse i den nationale retsorden af Europa-Parlamentet og Rådet direktiv 2008/122/EF af 14. januar 2009 om beskyttelse af forbrugerne i forbindelse med visse aspekter ved timeshareaftaler, aftaler om længerevarende ferieprodukter, videresalgs- og bytteaftaler (retsakten), som omhandlet i punkt 7b i bilag XIX til aftalen om Det Europæiske Økonomiske Samarbejdsområde, som tilpasset til aftalen ved protokol 1 hertil.
            
         
               —
            
            
               EFTA-Tilsynsmyndigheden har gjort gældende, at den ikke råder over oplysninger, der viser, at retsakten er blevet gennemført fuldt ud.